Πέρσι τέτοια εποχή, η Αλίκη Παπαχελά πάτησε Like στην είδηση για τη στέγαση προσφύγων σε κατάληψη ξενοδοχείου αλλά μετά κατάλαβε πως ήταν το δικό της!

Και από εκεί που υποστήριζε τα ανοιχτά σύνορα, πήρε την αστυνομία για να βγάλει τους καταληψίες.

Είχε γράψει μάλιστα: «To ξενοδοχείο είναι ιδιοκτησίας μου, δεν είναι εγκαταλελειμένο, προσπαθώ εδώ και χρόνια να το πουλήσω. Τα τελευταία χρόνια των μνημονίων με τους ανήκουστους φόρους δε, έχουν φθάσει τα χρέη πάνω απ' τον ουρανό.

Το να καταλαμβάνεις ιδιωτικό χώρο, να αρνείσαι να τον εγκαταλείψεις όταν στο ζητάει ο ιδιοκτήτης, να τον ξεφτιλίζεις λεκτικά και να του λες ότι τα δικαιώματά του είναι τίποτα μπροστά στων προσφύγων δεν είναι ούτε αλληλεγγύη ούτε δικαιοσύνη ούτε χτύπημα του καπιταλισμού. Αν σκοτώνοντας εμένα νομίζετε ότι θα έρθει παγκόσμια ειρήνη, δικαιοσύνη και ανθρωπιά, είστε μακριά νυχτωμένοι.

Ντροπή μόνο και μετάνιωμα για πολλά που πίστεψα στην ζωή μου...»

Ένα χρόνο αργότερα

Η φιλοξενία των προσφύγων στο ξενοδοχείο της κας Παπαχελά συνεχίζεται παρά τη θέλησή της, όμως υπάρχουν και εξελίξεις.

Διαβάζω στης Electra Leda Koutra: 81.500 Ευρώ εξωδικάκι στην Παπαχελά για την κατανάλωση νερού στο κατειλημμένο της ξενοδοχείο (και με παραγγελία κατάσχεσης του ξενοδοχείου της, γιατί εκεί είναι το θέμα απ' ότι φαίνεται, να της το πάρει το κράτος αφού τη χρεώσει κάτι εκατοντάδες χιλιάδες σε φόρους για το ακίνητο, εμποδίζοντάς την παράλληλα και παρανόμως να το αξιοποιήσει για να ξεχρεώσει η γυναίκα). Και συνεχίζουμε...

Βέβαια, αυτό είναι πταίσμα γιατί ήδη έχει χάσει εκατοντάδες χιλιάδες λόγω της κατάληψης (οσα θα χρειαζόταν για να μην πάει φυλακή λόγω χρεών από φόρους που της επέβαλε το δημόσιο... για την ιδιοκτησία της).

Κάποιους μήνες πριν έφτασε να ζητήσει από την Πολιτεία έως και με... συνέντευξη τύπου, να την πληρώσει για τη βλάβη της, να της δίνει κάποια χρήματα το μήνα, μια κι είναι ιδιοκτησία της (οέο) ή αλλιώς να μετεγκαταστήσει κατάλληλα τους πρόσφυγες, με πλήρη σεβασμό στα δικαιώματά τους.

Αλλά όχι. Ο αρμόδιος υπουργός σφύριζε στα ευρωπαϊκά μήντια δηλώνοντας ότι "το CITY PLAZA είναι μια πολύ ωραία πράξη αλληλεγγύης".

Λυπάμαι που κάποιοι αντιλαμβάνονται έτσι καννιβαλιστικά την αλληλεγγύη.

Η ίδια η κα Παπαχελά, χωρίς να διευκρινίζει πάντως αν τα χρήματα που ζητά η ΕΥΔΑΠ αφορούν μόνο (ή και καθόλου) στους λογαριασμούς του τελευταίου έτους, έγραψε στο Facebook της τα εξής:

Μόλις με ενημέρωσαν γείτονες απ την Κατριβάνου ότι αυτό έχει θυροκολληθεί στην εξώπορτα του γραφείου.

Βρε κλέφτες του κοινού ποινικού δικαίου "αλληλέγγυοι" ποιός ρε αρχίδια θα πληρώσει 81.500 ευρώ σε κατανάλωση νερού του ξενοδοχείου; Ο μαλάκας Παπαχελά που βρίζετε συνέχεια;

Φυσικά η ΕΥΔΑΠ δεν είχε αντιδράσει όταν είχα στείλει εξώδικο ότι το κτίριο είναι υπό κατάληψη και ουδεμία ευθύνη φέρω για την παράνομη κατανάλωση νερού.

Φυσικά οι καταληψίες ισχυρίζονται ότι πληρώνουν το νερό, όπως κι η μητέρα ΜΚΟ τους Medico, που εννοείται μαζεύει λεφτά για να πληρώνονται οι λογαριασμοί.

Φυσικά κι ο τελικός στόχος ήταν να κατασχεθεί το κτίριο και να περιέλθει στο Δημόσιο απ όπου θα καταλήξει εις χείρας κάποιου μεγαλοκαρχαρία για ούτε ψίχουλα.

Φυσικά τόσον καιρό που φωνάζω, οι καταληψίες-αλληλέγγυοι-αναρχοαριστεροί κλέφτες διαβεβαίωναν ότι η Παπαχελά δεν κινδυνεύει.

Φυσικά κι η κυβέρνηση άφησε όλο αυτό να εξελιχθεί εις βάρος ενός πολίτη με δικαιολογία την "κατακραυγή του κόσμου".

Ευχαριστώ για το Πασχαλιάτικο δώρο και να ευχηθώ ολόψυχα, χρονιάρες μέρες, ΒΑΣΑΝΙΣΤΙΚΟ ΨΟΦΟ!